UPRS Sklep I U 139/2025-___
Sodna praksa Upravnega sodišča, 2025-02-06

BREZPLAČNA PRAVNA POMOČ - CIVILNO PROCESNO PRAVO

brezplačna pravna pomoč - pravdna sposobnost - zavrženje tožbe

Upoštevajoč dokazano in nesporno: (i) da tožnik ni pravdno sposoben; (ii) da tožnika zastopa v skladu z 78. členom ZPP skrbnica A. A., ki ji je bila izpodbijana odločba tudi vročena; (iii) da skrbnica ni vložila tožbe zoper izpodbijano odločbo, je sodišče tožbo pravdno nesposobnega tožnika na podlagi petega odstavka 81. člena ZPP, v zvezi s prvim odstavkom 81. člena ZPP zavrglo. Sodišče pojasnjuje, da je Vrhovno sodišče Republike Slovenije v sklepu I Up 148/2024 z dne 6. 6. 2024 (ob obravnavanju pritožbe pravdno nesposobnega pritožnika) že zavzelo stališče, da vloga pravdno nesposobne osebe ne učinkuje.

1. Toženka je na podlagi 37. člena Zakona o brezplačni pravni pomoči (v nadaljevanju ZBPP) zavrnila tožnikovo prošnjo za dodelitev brezplačne pravne pomoči v obliki in obsegu pravnega svetovanja in zastopanja na naroku za glavno obravnavo 9. 1. 2025 v upravnem sporu IU 2039/2024 (v nadaljevanju Prošnja).

2. Tožnik na podlagi priloženega dovoljenja skrbnice z dne 22. 1. 2025 za samostojno nastopanje tožnika, sodišču predlaga: (i) da nezakonito in zlonamerno izpodbijano odločbo razveljavi in Prošnji ugodi ali (ii) izpodbijano odločbo razveljavi in zadevo odstopi Evropskemu sodišču za človekove pravice.

3. Sodišče mora med postopkom ves čas po uradni dolžnosti paziti, ali je tisti, ki nastopa kot stranka, lahko pravdna stranka in ali je pravdno sposoben, ali zastopa pravdno nesposobno stranko njen zakoniti zastopnik, in ali ima zakoniti zastopnik posebno dovoljenje, kadar je to potrebno, in ali stranko zastopa pooblaščenec, določen v tretjem odstavku 86. člena ZPP oziroma v tretjem odstavku 87. člena ZPP (80. člen Zakona o pravdnem postopku, v nadaljevanju ZPP, v zvezi s prvim odstavkom 22. člena Zakona o upravnem sporu, v nadaljevanju ZUS-1). Procesna dejanja, ki jih opravi procesno nesposobna stranka sama, pa se ne upoštevajo.

Stranko, ki nima pravdne sposobnosti, zastopa njen zakoniti zastopnik, ki je določen z zakonom ali z aktom, ki ga izda organ, pristojen za socialne zadeve, na podlagi zakona (prvi in drugi odstavek 78. člena ZPP v zvezi s prvim odstavkom 22. člena ZUS-1). Obstoj pravdne sposobnosti v 77. členu ZPP je v celoti vezan na obstoj poslovne sposobnosti.

4. Iz izpodbijane odločbe izhaja, da tožnik ni pravdno sposoben. To očitno ni sporno niti za tožnika, ki je tožbi priložil dovoljenje skrbnice z dne 22. 1. 2025, ki naj bi tožniku dovoljevalo samostojno nastopanje v tem upravnem sporu (priloga A2).

5. Upoštevajoč dokazano in nesporno: (i) da tožnik ni pravdno sposoben; (ii) da tožnika zastopa v skladu z 78. členom ZPP

skrbnica A. A., ki ji je bila izpodbijana odločba tudi vročena; (iii) da skrbnica ni vložila tožbe zoper izpodbijano odločbo, je sodišče tožbo pravdno nesposobnega tožnika na podlagi petega odstavka 81. člena ZPP

, v zvezi s prvim odstavkom 81. člena ZPP zavrglo. Sodišče pojasnjuje, da je Vrhovno sodišče Republike Slovenije v sklepu I Up 148/2024 z dne 6. 6. 2024 (ob obravnavanju pritožbe pravdno nesposobnega pritožnika) že zavzelo stališče, da vloga pravdno nesposobne osebe ne učinkuje.

6. Glede na to, da pravdno nesposobna oseba ne more sama veljavno vložiti tožbe, s katero se začne upravni spor

, je sodišče tožbo na podlagi petega odstavka 81. člena ZPP v zvezi s 3. točko prvega odstavka 36. člena ZUS-1 zavrglo.

Glej A. Galič, v: L. Ude, A. Galič (ur.), Pravdni postopek, zakon s komentarjem, 1. knjiga, Uradni list Republike Slovenije, Gospodarski vestnik, Ljubljana 2005, str. 340 in sklep VSRS I Up 148/2024 z dne 6. 6. 2024 (5. točka obrazložitve).

Glej sprotno opombo št. 2. sklepa VSRS I Up 148/2024 z dne 6. 6. 2024.

Ta določa, da stranko, ki nima pravdne sposobnosti, zastopa njen zakoniti zastopnik, določen z zakonom ali z aktom, ki ga izda organ, pristojen za socialne zadeve, na podlagi zakona.

Ta določa: "Če se omenjene pomanjkljivosti ne dajo odpraviti ali če brez uspeha preteče dani rok, razveljavi sodišče s sklepom pravdna dejanja, ki jih je opravilo v postopku, kolikor jih zadenejo te pomanjkljivosti; če pa so pomanjkljivosti take, da onemogočajo nadaljnjo pravdo, zavrže tožbo."

Glej sklep VSRS I Up 273/201 z dne 13. 1. 2016 (7. točka obrazložitve).

Glej tudi sklepe VSRS I Up 148/2024 z dne 6. 6. 2024 (5. točka obrazložitve), I Up 273/201 z dne 13. 1. 2016 (13. točka obrazložitve) in X Ips 193/2017 z dne 5. 7. 2017 (6. točka obrazložitve).

Zakon o pravdnem postopku (1999) - ZPP  - člen 81, 81/1, 81/5

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.

UPRS sklep I U 421/2015, enako tudi I U 321/2015